El Centre Cultural Tívoli posarà en escena, amb finalitat benèfica, el musical “La última llamada”
2025-07-24

Dijous que ve 11 d’octubre, a les 19 hores el Centre Cultural Tívoli obrirà les seues portes a la solidaritat amb Cáritas Burjassot i Cáritas Godella. Ho farà de la mà de l’escola d’artistes Talitha Cumi, encarregada de posar en escena el musical “La última llamada”. El donatiu per a poder gaudir del musical és de 5€.

Tota la recaptació en aquesta vesprada tan especial, d’ajuda a persones que ho necessiten, serà entregada a les dues entitats citades perquè ho destinen a les famílies a les quals atenen en les seues respectives parròquies.

Les entrades poden adquirir-se en l’Avinguda María Ros, 17, de Burjassot, o bé telefonant al 625 79 27 64, telèfon en el qual també es podran informar de la Fila 0 i de com fer les aportacions, aportacions que aniran directament al compte de l’associació per al seu lliurament posterior a Cáritas Burjassot i Godella.